CELEX: 32022D0660
Language: bg
Date: 2022-04-21 00:00:00
Title: Решение (ОВППС) 2022/660 на Съвета от 21 април 2022 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

21.4.2022   
               
               
                  BG
               
               
                  Официален вестник на Европейския съюз
               
               
                  L 120/11
               
            
         РЕШЕНИЕ (ОВППС) 2022/660 НА СЪВЕТА
         от 21 април 2022 година
         за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 17 март 2014 г. Съветът прие Решение 2014/145/ОВППС (1).
                  
               
                     (2)
                  
                  
                     Съюзът продължава да осъжда действията и политиките, подкопаващи териториалната цялост на Украйна.
                  
               
                     (3)
                  
                  
                     Съветът счита, че към списъка на подлежащите на ограничителни мерки лица, образувания и органи, поместен в приложението към Решение 2014/145/ОВППС, следва да се добавят две лица заради ролята им в подкопаването или застрашаването на териториалната цялост, суверенитета и независимостта на Украйна и поради факта, че извличат ползи от вземащите решения лица в Русия, отговорни за анексирането на Крим или дестабилизирането на Източна Украйна.
                  
               
                     (4)
                  
                  
                     Решение 2014/145/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2014/145/ОВППС се изменя в съответствие с приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 21 април 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 78, 17.3.2014 г., стр. 16).
      
      
         
            ПРИЛОЖЕНИЕ
            Следните лица се добавят в списъка на лицата, образуванията и органите, поместен в приложението към Решение 2014/145/ОВППС:
            Лица
            
               
                            
                        
                        
                           Име
                        
                        
                           Идентифицираща информация
                        
                        
                           Основания
                        
                        
                           Дата на вписване
                        
                     
                           „211.
                        
                        
                           Serhiy Vitaliyovich KURCHENKO
                           (Украински: Сергiй Вiталiйович КУРЧЕНКО; Руски: Сергей Витальевич КУРЧЕНКО)
                        
                        
                           Пол: мъжки
                           Дата на раждане: 21.9.1985 г.
                           Място на раждане: Харков, Украйна
                           Гражданство: украинско
                        
                        
                           Г-н Сергей Курченко е украински бизнесмен. С подкрепата на проруски сепаратисти той поема контрола над няколко големи металургични, химически и енергийни заводи в контролираните от сепаратистите части на Донбас. Неговото дружество „Газ-Алианс“ монополизира въгледобива в Донбас, след като конкурентите му са принудени да напуснат пазара, според някои сведения с помощта на Русия. Той организира незаконната схема за износ на въглища от Донбас за Русия и Европа въпреки санкциите на ЕС и се облагодетелства от нея. Въглищата, добити в мините на г-н Курченко, са пререгистрирани и незаконно изнесени през руски пристанища.
                           Г-н Курченко помага на големи руски дружества и държавни холдинги да заобиколят ограничителните мерки на ЕС, като действа като техен подизпълнител в контролираните от Русия територии. Той е посредник в износа на руски газ, гориво и електроенергия за контролираните от сепаратистите части на Донбас, което укрепва техните независими енергийни доставки и подкопава икономическата им интеграция с Украйна. Освен това той доставя гориво на незаконно окупирания Кримски полуостров. По този начин той укрепва независимите енергийни доставки на тази територия. Освен това той притежава най-голямото петролно депо на Кримския полуостров.
                           По този начин той се възползва от вземащите решения лица в Русия, отговорни за анексирането на Крим и дестабилизирането на Източна Украйна, извършва сделки със сепаратистките групи в региона на Донбас в Украйна и активно подкрепя действия и политики, които подкопават или застрашават териториалната цялост, суверенитета и независимостта на Украйна.
                        
                        
                           21.4.2022 г.
                        
                     
                           234.
                        
                        
                           Yevgeniy Viktorovich PRIGOZHIN
                           (Евгений Викторович ПРИГОЖИН)
                        
                        
                           Дата на раждане: 1.6.1961 г.
                           Място на раждане: Ленинград, бивш СССР (понастоящем Санкт Петербург, Руска федерация)
                           Длъжност: Виден бизнесмен, тясно свързан с руското политическо ръководство
                        
                        
                           Евгений Пригожин е виден руски бизнесмен, тясно свързан с президента Путин и руското министерство на отбраната. Той е спонсор и неофициален ръководител на групата „Вагнер“, некорпоративна военна единица, базирана в Русия, отговорна за разполагането на наемници на групата „Вагнер“ в Украйна.
                           „Concord“, известно още като KOMBINAT PITANIYA KONKORD OOO, дружество, което Пригожин основава и притежава до ноември 2019 г., и група от други свързани с него дружества, включително „Concord Management and Consulting LLC“ и „Megaline LLC“, се ползват от големи обществени поръчки с руското Министерство на отбраната след незаконното анексиране на Крим от Русия и окупацията на Източна Украйна от подкрепяните от Русия сепаратисти.
                        
                        
                           21.4.2022 г.“
                        
                     
                           Свързани лица: Lyubov Valentinovna Prigozhina (Любов Валентинова Пригожина) (съпруга); Violetta Prigozhina (Виолета Пригожина) (майка)
                           Свързани образувания: групата „Вагнер“, „Internet Research Agency“, „Concord company group“, „Concord Management and Consulting LLC“, „Megaline LLC“
                           Гражданство: руско;
                           Пол: мъжки
                        
                        
                           Следователно той носи отговорност и активно е изпълнявал действия, подкопаващи и застрашаващи териториалната цялост, суверенитета и независимостта на Украйна. Освен това той се възползва от вземащите решения лица в Русия, отговорни за анексирането на Крим и за дестабилизирането на Източна Украйна.